CELEX: 32015R0047
Language: da
Date: 2015-01-14 00:00:00
Title: Kommissionens gennemførelsesforordning (EU) 2015/47 af 14. januar 2015 om godkendelse af et præparat af alfa-amylase produceret af Bacillus licheniformis (DSM 21564) som fodertilsætningsstof til malkekøer (indehaver af godkendelsen er DSM Nutritional products Ltd. repræsenteret ved DSM Nutritional Products Sp. Z.o.o)  EØS-relevant tekst

15.1.2015   
            
            
               DA
            
            
               Den Europæiske Unions Tidende
            
            
               L 9/8
            
         KOMMISSIONENS GENNEMFØRELSESFORORDNING (EU) 2015/47
   af 14. januar 2015
   om godkendelse af et præparat af alfa-amylase produceret af Bacillus licheniformis (DSM 21564) som fodertilsætningsstof til malkekøer (indehaver af godkendelsen er DSM Nutritional products Ltd. repræsenteret ved DSM Nutritional Products Sp. Z.o.o)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af alfa-amylase produceret af Bacillus licheniformis (DSM 21564). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »zootekniske tilsætningsstoffer« af et præparat af alfa-amylase produceret af Bacillus licheniformis (DSM 21564) som fodertilsætningsstof til malkekøer.
            
         
               (4)
            
            
               Den Europæiske Fødevaresikkerhedsautoritet (»autoriteten«) konkluderede i sine udtalelser af 15. juni 2012 (2) og 9. oktober 2013 (3), at præparatet af alfa-amylase produceret af Bacillus licheniformis (DSM 21564) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Endvidere bemærkede autoriteten, at tilsætningsstoffet øgede mælkeydelsen betydeligt i første halvdel af laktationsperioden. Den fandt dog, at der ikke kunne drages samme konklusion for hele laktationsperioden. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af præparatet af alfa-amylase produceret af Bacillus licheniformis (DSM 21564) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af præparatet godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Godkendelse
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. januar 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2012;10(7):2777.
   
      (3)  EFSA Journal 2013;11(10):3434.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  Antal enheder aktivstof/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: fordøjelighedsfremmende stoffer.
                  
               
            
                  4a21
               
               
                  DSM Nutritional products Ltd. repræsenteret ved DSM Nutritional Products Sp. Z.o.o
               
               
                  alfa-amylase:
                  EC 3.2.1.1
               
               
                  
                     Tilsætningsstoffets sammensætning
                  
                  Præparat af alfa-amylase produceret af Bacillus licheniformis (DSM 21564) med en aktivitet på mindst:
                  
                               
                           
                           
                              i fast form: 160 KNU (1) /g
                           
                        
                               
                           
                           
                              i flydende form: 240 KNU/g.
                           
                        
                     Aktivstoffets karakteristika
                  
                  alfa-amylase EC 3.2.1.1 produceret af Bacillus licheniformis (DSM 21564).
                  
                     Analysemetode
                      (2)
                  
                  Bestemmelse af alfa-amylase:
                  Kolorimetri baseret på kvantificering af farvede fragmenter fremkommet ved alfa-amalyses aktion på substrater af rød stivelse.
               
               
                  Malkekøer
               
               
                  —
               
               
                  300 KNU
               
               
                  —
               
               
                  
                              1.
                           
                           
                              I brugsvejledningen for tilsætningsstoffet og forblandingen angives oplagringsbetingelserne og pelleteringsstabilitet.
                           
                        
                              2.
                           
                           
                              Kan anvendes frem til laktationsperiodens uge 14.
                           
                        
                              3.
                           
                           
                              Sikkerhedsforanstaltninger: åndedrætsværn, sikkerhedsbriller og handsker bæres under håndteringen.
                           
                        
               
                  4. februar 2025
               
            
         (1)  1 KNU er den mængde enzym, der frigiver 6 mikromol p-nitrophenol pr. minut fra 1,86 mM ethyliden-G7-p-nitrophenyl-maltoheptaosid ved pH 7,0 og 37 °C.
      
         (2)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.